་མི་ཤེས་པ་སོགས་འདྲེན་ཚུལ་རྙེད་སོགས་ཀྱི་སྐབས་དང་འདྲ་ཞིང་། ལུས་
སེམས་བདེ་སྐབས་དཀོན་མཆོག་གི་དྲིན་དུ་བལྟ་ཞིང་། དགེ་འབྲས་སུ་མཐོང་ནས་རྣམ་
དཀར་ལ་བརྩོན་པ་དང་ཡིད་བརྟན་མེད་ཚུལ་ལ་སྐྱོ་ཤེས་བསྒོམ་པ་སོགས་མ་བྱས་ན། དད་
པ་དང་ངེས་འབྱུང་སྙིང་རྗེ་སོགས་སྔར་ཡོད་ཉམས་ཤིང་ཕྱི་མ་སྐྱེ་དཀའ་ལ། སྔོན་བསགས་
བསོད་ནམས་ཀྱི་འབྲས་བུ་མྱུར་དུ་ཟད་ནས་སྡིག་འབྲས་མྱོང་བའི་མགོ་མྱུར་དུ་རྩོམ་པར་
འགྱུར་བས་འཁོར་བའི་བདེ་འབྱོར་ཐམས་ཅད་སྡུག་བསྔལ་གྱི་འབྱུང་གནས་སུ་བལྟས་ལ་
344

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
ཞེན་པ་ལོག་ཅི་ཐུབ་བྱ། སྤྱོད་འཇུག་ལས། གཞན་ཡང་སྡུག་བསྔལ་ཡོན་ཏན་ནི། ། སྐྱོ་བས་
དྲེགས་པ་སེལ་བར་བྱེད། ། འཁོར་བ་བ་ལ་སྙིང་རྗེ་སྐྱེ། ། སྡིག་ལ་འཛེམ་ཞིང་དགེ་ལ་དགའ། །
ཞེས་དང་། དགེ་བཤེས་ཁ་རག་པས། རྐྱེན་ངན་དགེ་བའི་བཤེས་གཉེན་ཡིན། ། བར་ཆད་
དགེ་སྦྱོར་བསྐུལ་མ་ཡིན། ། སྡུག་བསྔལ་སྡིག་པའི་ཕྱགས་མ་ཡིན། ། སེམས་མི་དགའ་བྱུར་
དུ་མ་ལྟ་ཨང་། ། ཞེས་གསུངས་པ་ལྟར། སྡུག་བསྔལ་སྔར་བྱུང་བའམ། འབྱུང་འགྱུར་ལ་
བརྟེན་ནས་སྡིག་པའི་འབྲས་བུ་མྱུར་དུ་འཛད་ཅིང་། དེ་ལ་བརྟེན་ནས་སྐྱོ་ཤས་ངེས་འབྱུང་
སྙིང་རྗེ་འཕེལ་ཞིང་། སྡིག་སྤོང་དགེ་སྒྲུབ་སོགས་དམ་པའི་སྤྱོད་པ་ལ་འཇུག་པའི་རྐྱེན་དུ་
འགྱུར་ཚུལ་དང་། ཁྱད་པར་དུ་རང་ཉམས་ལ་དཔག་སྟེ་སྡུག་བསྔལ་དེ་ལྟ་བུས་མནར་བའི་
སེམས་ཅན་རྣམས་ཀྱི་སྡུག་བསྔལ་རང་སྟེང་དུ་ལེན་པའི་གཏོང་ལེན་སོགས་བྱམས་སྙིང་རྗེ་
བདག་གཞན་མཉམ་བརྗེའི་བྱང་སེམས་གོམས་པར་བྱེད་ནུས་ན་བླ་མེད་བྱང་ཆུབ་མྱུར་དུ་
ཐོབ་པའི་རྐྱེན་དུ་འགྲོ་བ་དང་། དམ་བ་གོང་མ་རྣམས་ཀྱིས་དཀའ་སྤྱད་སྡུག་རུས་ཀྱིས་སྡུག་
བསྔལ་དང་ལེན་མཛད་ཚུལ་རྣམས་དྲན་པར་བྱས་ཏེ། བདེ་སྡུག་ལ་བླང་དོར་ད་ལྟའི་འདི་
ལས་གོ་ལྡོག་པ་ཨེ་ཡོང་ལ་འབད། དེ་བཞིན་དུ་གཞན་གྱིས་རང་ལ་ཡོན་ཏན་བརྗོད་དེ་
བསྟོད་པ་དང་། རང་ཉིད་ཆོས་པ་དང་ཡོན་ཏན་ཅན་སོགས་སུ་སྙན་པར་གྲགས་པ་དང་། དེ་
ལས་ལྡོག་པའི་སྨད་ཅིང་མི་སྙན་པར་གྲགས་པ་གཉིས་ཀྱང་འདོད་ཕྱོགས་གཉིས་འཕྲལ་ཡུན་
དུ་གནོད་ཅིང་། མི་འདོད་པའི་ཕྱོགས་གཉིས་ཀྱིས་ཕན་པར་འགྱུར་ཚུལ་གོང་དང་འདྲ་
ཞིང་། ཁྱད་པར་བསྟོད་ཅིང་གྲགས་པ་བྱུང་ན་གཡེང་བ་དང་། ཕྲག་དོག་དང་ང་རྒྱལ་འཕེལ་
ཞིང་སྐྱོ་ཤས་འཇིག་པ་སོགས་འཕྲལ་ཡུན་དུ་གནོད་པ་ལས་ཕན་པ་གང་ཡང་མེད་དེ། སྤྱོད་
འཇུག་ལས། བསྟོད་དང་གྲགས་པའི་རིམ་གྲོ་ནི། ། བསོད་ནམས་མི་འགྱུར་ཚེར་མི་འགྱུར། །
1
བདག་སྟོབས་མི་འགྱུར་ནད་མེད་མིན། ། ལུས་བདེ་བར་ཡང་མི་འགྱུར་རོ། ། ཞེས་དང་།
བསྟོད་སོགས་བདག་ནི་གཡེང་བར་བྱེད། ། དེས་ནི་སྐྱོ་བའང་འཇིག་པར་བྱེད། ། ཡོན་ཏན་
ལྡན་ལ་ཕྲག་དོག་དང་། ། ཕུན་སུམ་ཚོགས་པའང་འཇིག་པར་བྱེད། ། ཅེས་སོ། ། དེར་མ་
345

ཆོས་བརྒྱད་སྣང་ཤས་འདུལ་བའི་གདམས་པ་གདུང་སེལ་རྩི་སྨན་སོགས།
ཟད་རང་ལ་ཡོན་ཏན་མེད་པ་ཤེས་བཞིན་དུ་སྟོང་འུར་ལངས་ནས་རྫུན་འགེབས་སུ་ཚུལ་
འཆོས་གཡོ་སྒྱུའི་སྤྱོད་པ་སྣ་ཚོགས་བྱེད་ལ། རང་སེམས་འདི་ཤིན་ཏུ་ཅོལ་ཆུང་བས། རང་
ཉིད་རང་ལ་འཁྲུལ་ནས་གཞན་གྱིས་བསྟོད་པ་ལྟར་རང་ཡང་ཆོས་པ་དང་དམ་པ་སོགས
ཡིན་པ་ལྟ་བུར་སྣང་བས་བསླུས་ཏེ། ལྷ་བཟོ་ཀུན་དགའི་བྱུང་བ་ལྟ་བུར་འགྱུར་བའང་ཡོད་
པས། རྒྱལ་སྲས་ཐོགས་མེད་བཟང་པོས། ། རང་གི་འཁྲུལ་བ་རང་གིས་མ་བརྟགས་ན། །
ཆོས་པའི་གཟུགས་ཀྱིས་ཆོས་མིན་བྱེད་སྲིད་པས། ། དེ་ཕྱིར་རྒྱུན་དུ་རང་གི་འཁྲུལ་བ་ལ། །
བརྟགས་ནས་སྤོང་བ་རྒྱལ་སྲས་ལག་ལེན་ཡིན། ། ཞེས་གསུངས། དེ་བས་གཞན་གྱིས་སྨད་
ཅིང་མི་སྙན་པར་གྲགས་ན་སྡིག་འབྲས་འཛད་ཅིང་ཁེངས་པའི་དཔལ་གཞོམ་པར་བྱེད་ལ།
མི་འོས་པའི་གླེང་འགེལ་སོགས་བྱུང་ཡང་སྔོན་ལས་ཀྱི་འབྲས་བུར་ཤེས་ནས་སྡིག་པ་ལ་
འཛེམ་པ་སོགས་འབྱུང་བས་འདོད་པའི་གནས་སུ་བལྟ། མདོར་ན་བསྟོད་སྨད་དང་སྙན་མི་
སྙན་རྣམས་ཀྱང་བྲག་ཆ་ལྟར་ཕན་གནོད་གང་ཡང་མེད་ཚུལ་དང་། ཟས་ནོར་བདུད་ཀྱི་སོ་
བ་དང་། སྙན་གྲགས་བདུད་ཀྱི་ཕྱེ་གཏོར། འདོད་ཡོན་བདུད་ཀྱི་གཡབ་མོར་གསུངས་པ་
ལྟར། ད་ལྟའི་འདོད་ཕྱོགས་འདི་རྣམས་ལས་དང་པོ་བ་ཆོས་ཕྱོགས་ལས་ཉམས་བྱེད་ཀྱི་
འགལ་རྐྱེན་ཤ་སྟག་ཏུ་བལྟས་ལ་བློ་ཡུལ་དུ་རོ་སྙོམས་གང་ཐུབ་བྱའོ། ། ཆོས་བརྒྱད་དཀར་
ནག་ཁྲ་གསུམ་དུ་གྲགས་པ་ཡང་ཚེ་འདིའི་སྣང་ཤས་ཀྱི་དབང་དུ་སོང་བའི་བྱ་བ་དཀར་
ནག་ཁྲ་གསུམ་ལ་སྦྱར་ན། སྲོག་གཅོད་རྐུ་འཕྲོག་སོགས་ནག་པོར་འཇོག་པ་ཤེས་སླ་ཞིང་།
ཚེ་འདིའི་བདེ་སྐྱིད་རྙེད་གྲགས་སོགས་ཀྱི་ཕྱིར། དབང་བསྐུར་ཆོས་བཤད། གྲོང་ཆོག སྲུང་
བ་རིམ་གྲོ། ། སྔགས་ཟློས་སོགས་བྱེད་པ་རྣམས་དཀར་པོ་དང་ཁྲ་བོ་ཅི་རིགས་སུ་འགྱུར་བར་
ཐོག་མའི་བློ་སྦྱོང་ལས་གསུངས་ཏེ། བྱ་བའི་ངོ་བོའི་སྒོ་ནས་ལོག་འཚོ་དང་། སྲོག་གཅོད་
སོགས་དང་འདྲེས་མ་འདྲེས་ལྟ་བུའི་སྒོ་ནས་འཇོག་གམ་སྙམ་ལ། བསམ་པའི་སྒོ་ནས་
བརྣབ་སེམས་གནོད་སེམས་གཡོ་སྒྱུ་ཚུལ་འཆོས་སོགས་ཀྱིས་བསླད་པ་ཤས་ཆེ་བས་སྡིག་
པའི་ཕུང་བོར་འགྱུར་བར་ཡང་གསུངས་སོ། ། སྤྱིར་བཏང་ཆོས་བརྒྱད་འདོར་ལེན་གྱི་བྱ་བ་
346

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
རྣམས་སྒོ་གསུམ་གྱི་བྱ་བ་དགེ་བ་དང་འབྲེལ་བའམ་འགྲོགས་ན་དཀར་པོ་དང་། མི་དགེ་བ་
དང་འགྲོགས་ན་ནག་པོ། དགེ་མི་དགེ་འདྲེས་མའམ་ལུང་མ་བསྟན་དང་འགྲོགས་ན་ཁྲ་
བོར་འགྱུར་བའང་སྲིད་ལ། ཡང་ཇོ་བོའི་གསུང་སྒྲོས་ལས། ཚེ་འདིའི་བདེ་འབྲས་འདོད་
ནས་དགེ་བ་བྱས་པའི་འབྲས་བུ་ཚེ་འདིར་འདོད་བྱ་དེ་ཁོ་ན་དང་། ཕྱི་མར་ངན་སོང་གསུམ་
མཆི་གསུངས་པ་བཞིན། ལས་འབྲས་ལ་རྨོངས་པ་དང་། འདི་སྣང་གི་ཞེན་པ་འབའ་ཞིག་
གིས་ཆོས་བརྒྱད་འདོར་ལེན་གྱི་རྒྱུ་ཚོགས་སྒྲུབ་པ་ནག་པོ་དང་། དེ་ཁོ་ན་ཉིད་ལ་རྨོངས་
ཤིང་ཕྱི་མའི་འཁོར་བདེ་དོན་གཉེར་གྱིས་དེ་ལྟར་སྒྲུབ་པའི་འབྲས་བུ་ཡིད་བརྟན་མེད་པར་
བདེ་སྡུག་སྣ་ཚོགས་ཀྱི་འཁོར་ལོ་བསྐོར་བས་ཁྲ་བོ་དང་། དེ་དག་ཤས་ཆུང་ཡང་རང་གཅིག་
པུ་བདེ་སྐྱིད་དོན་དུ་གཉེར་བའི་གཅེས་འཛིན་གྱིས་བསླད་པའི་དབང་གིས་དཀར་པོར་
འགྱུར་བའང་ཡོད། འཇམ་དབྱངས་བླ་མ་བསྟན་པའི་སྒྲོན་མེའི་དགའ་ལྡན་ལྷ་བརྒྱ་མའི་
ཁྲིད་ཡིག་ལས། མི་དགེ་བའི་རྩ་བ་ཅན་གྱི་ཆོས་བརྒྱད་ནི་ལྟ་ཅི་སྨོས་ལ། རང་གཅེས་འཛིན་
དང་བཅས་པའི་ཆོས་བརྒྱད་ཁྲ་བོའང་མེད་ཅིང་། དངོས་པོར་ཞེན་པའི་བག་ཆགས་ཀྱི་
གནས་མེད་པས་ཐ་ན་ཆོས་བརྒྱད་དཀར་པོའང་སྤངས་ཏེ་གསུངས་པ་སྔ་མ་དང་ཅུང་མི་
འདྲ་ཡང་དབྱིབས་མཚུངས་སུ་ཡོད་ལ། ཁྲ་བོར་འགྱུར་ཚུལ་འདི་དག་ལ། བྱང་ཆུབ་ལམ་
རིམ་ཆེན་མོ་ལས། ལམ་གཙོ་གསུམ་གང་གིས་ཀྱང་མ་ཟིན་པའི་དགེ་སྦྱོར་རྣམས་ནི་ཞིང་
གི་མཐུ་ལ་བརྟེན་པ་འགའ་རེ་མ་གཏོགས་ཀུན་འབྱུང་རང་ག་བར་འགྲོ་བས་འཁོར་བའི་
འཁོར་ལོ་བསྐོར་བ་ཡིན་པར་གསུངས་པའི་སྟེང་ནས་ཀྱང་གོ་བ་འཚོལ་ཚུལ་ཡོད། མདོར་
ན་ཆོས་བརྒྱད་ཀྱི་སྣང་ཤས་དཀར་ནག་ཁྲ་གསུམ་ཐམས་ཅད་ཟིལ་གྱིས་གནོན་པ་ལ་ཚེ་
འདི་དང་ཕྱི་མའི་བདེ་འབྱོར་ཐམས་ཅད་མི་རྟག་པ་དང་སྡུག་བསྔལ་གྱི་རང་བཞིན་ཅན་དུ་
བལྟས་ཏེ་སྐྱོ་ཞིང་ཡིད་འབྱུང་བ་དང་། བདེ་སྡུག་སོགས་ཀྱི་སྣང་བ་ཐམས་ཅད་བདེན་མེད་
སྒྱུ་མ་ལྟ་བུར་ཤེས་པའི་ལྟ་བ་དང་། བདག་གཞན་མཉམ་བརྗེའི་བྱང་ཆུབ་ཀྱི་སེམས་རྣམས་
ལ་གོམས་པར་བྱེད་དགོས་པས། ཆོས་བརྒྱད་མགོ་སྙོམས་ཀྱི་ཉམས་ལེན་ཀྱི་ནང་དུ་ལམ་
347

ཆོས་བརྒྱད་སྣང་ཤས་འདུལ་བའི་གདམས་པ་གདུང་སེལ་རྩི་སྨན་སོགས།
ཡོངས་རྫོགས་ཀྱི་ཉམས་ལེན་ཚང་ཞིང་། ཆོས་བརྒྱད་ཀྱི་སྣང་ཤས་དང་། གཟུང་འཛིན་གྱི་
རྣམ་རྟོག་རིམ་གྱིས་ཉམས་སྨོད་ཅིང་། ས་བོན་བག་ཆགས་དང་བཅས་པ་སྤོང་བའི་ནང་དུ་
ས་ལམ་གྱི་གནད་ཐམས་ཅད་འདུ་བ་ཡིན་ནོ། ། དེ་ལྟར་ཚེ་བློས་བཏང་གི་ཉམས་ལེན་རྡོ་
རུས་ཐུག་པ་ཞིག་ཞེ་ཐག་པ་ནས་བྱེད་པར་འདོད་ཕྱིན་ཕྱི་བཤོལ་དང་ལེ་ལོ་དང་གཞན་ཟེར་
གྱི་རྗེས་སུ་མི་འབྲང་བར་བཀའ་གདམས་གོང་མ་རྣམས་ཀྱི་ཐུགས་བཅུད་ཕུགས་ནོར་བཅུ་
ཞེས་གྲགས་པ་ལག་ལེན་ལ་ཐེབས་པ་ཞིག་དགོས་ལ། དེ་ཡང་ཅི་ལ་ཐུག་ཀྱང་ཆོས་མ་བྱས་
པར་ཐབས་མེད་སྙམ་པའི་ཞེ་བཅང་འགྱུར་མེད་ཅིག་བྱས་ཏེ། དེ་ལ་གྲོགས་མཛའ་བཤེས་
ས་ཀྱང་དེ་ཙམ་བྱེད་མི་ཉན། མཐུན་རྐྱེན་འཛོམ་པོ་བྱས་ནས་ཆོས་བསྒྲུབ་ན་ཆོག་ཚུལ་
སོགས་ཅི་ཙམ་སྨྲས་ཀྱང་བཤོལ་མི་ཐེབས་པ་ཞིག་སྔོན་དུ་གཏོང་དགོས་པས་ཐེབས་མེད་རྡོ་
རྗེ་སྔོན་དུ་ ་བཏང་ཞེས་བྱ། ཚེ་འདིའི་བྱ་བ་བློས་བཏང་བས་མིང་གོ་ས་རྙེད་བཀུར་སོགས་
ཉམས་ནས་གཞ གཞན་གྱིས་འཕྱ་བ་སོགས་ལ་ཅི་ཡང་མི་བརྩི་ཞིང་། ཉེ་འབྲེལ་བུ་སློབ་ཡོན་
བདག་གནས་གཞི་སོགས་ཤུལ་ན་སེམས་འཕྲེང་དགོས་པའི་ཡུལ་ཅི་ཙམ་ཡོད་ཀྱང་བཙན་
ཆོད་ ད་ཀྱིས་བློས་གཏོང་དགོས་པས་ཁྲེལ་མེད་རྡོ་རྗེ་རྗེས་ལ་བཞག དེ་ལྟར་སྦྲང་འཁྱམས་བྱས་
པ་ཙ ་ཙམ་གྱིས་མི་ཆོག་པར་དཀའ་སྤྱད་སྡུག་རུས་ཀྱིས་བསག་སྦྱང་དང་སྐབས་སུ་བབས་པའི་
ལམ་གྱི་རིམ་པའི་ཉམས་ལེན་དང་མ་བྲལ་བར་བྱེད་དགོས་པ་ནི་ཡེ་ཤེས་རྡོ་རྗེ་རང་དང་
འགྲོགས་པའི་དོན་ཡིན། འཆི་ཚེ་ཆོས་མ་གཏོགས་གང་གིས་ཀྱང་མི་ཕན་བས་སྐྱིད་སྡུག་
ལེགས་ཉེས་ཇི་ལྟར་གྱུར་ཀྱང་སྒོ་གསུམ་གྱི་བྱ་བ་མཐའ་དག་ཆོས་ནས་གསུངས་པ་
མཐུན་པ་ཞིག་ཁོ་ན་ཨེ་ཡོང་ལ་བློ་རྩེ་གཅིག་ཏུ་དྲིལ་བ་ཞིག་དགོས་པས་བློ་ཕུགས་ཆོས་ལ་
གཏད། ཆོས་དེ་ཡང་ཟས་གོས་གནས་མལ་སོགས་གང་བཟང་འཛོམ་པའི་སྐྱིད་ཆོས་ཀྱིས་
མི་འོང་བས་སྲོག་འཚོ་ཙམ་གྱི་མཐུན་རྐྱེན་མཐའ་གཉིས་སུ་མ་ལྟུང་བ་ལ་བརྟེན་པ་དགོས་
པས་ཆོས་ཕུགས་སྤྲང་ལ་གཏད། ཆོས་དེ་ཡང་ལོ་ཟླ་ཁ་ཤས་ལས་ཡུན་འཐུད་མི་ཐུབ་པར་
ཡང་སྔར་བཞིན་ཟས་ནོར་ཚོལ་སྒྲུབ་བྱེད་པ་ལྟ་བུ་མིན་པར་དཀའ་སྤྱད་སྙིང་རུས་ཀྱི་
348

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
བརྩོན་པ་དྲག་པོ་ཤི་ལ་ཐུག་པའི་བར་དུ་མཐར་འཁྱོལ་བར་བྱེད་དགོས་བས་སྤྲང་ཕུགས་ཤི་
ལ་གཏད། འཆི་ཚེ་རང་དབང་བའི་གནས་མལ་དང་ཡོ་བྱད་སོགས་གང་ཡང་མེད་ན་
འཁོར་མཁན་དཀོན་སྙམ་ནས་གནས་གཞི་འཛིན་བདག་དང་། རོ་བདག་སོགས་གལ་ཆེན་
བྱེད་པ་མ་ཡིན་པར། ན་བ་གཉེན་དང་ཤི་བ་དགྲས་མ་ཚོར་བར་གང་ནས་ཇི་ལྟར་ཤི་
ཡངརང་ཉིད་འཆི་བྲོད་ཀྱི་གདེངས་ཚད་དང་ལྡན་པ་མ་གཏོགས། གསར་དུ་འཆི་གྲབས་
དང་བྱ་བྱེད་གང་ཡང་མེད་པ་དགོས་པས་ཤི་ཕུགས་གྲོག་པོ་སྐམ་པོ་ལ་གཏད་པ་དགོས། དེ་
ལྟར་ཚེ་འདི་བའི་མི་དང་བྱ་སྤྱོད་དང་བློའི་འཁྱེར་སོ་གང་ཡང་མི་མཐུན་པར་མི་གྲལ་ནས་
བུད་དེ་འདུན་མ་གང་བྱུང་སྣང་བ་གདོང་འདེད། ལྟོ་སྐྱ་གོས་ཧྲུལ་གྱིས་དམན་ས་བཟུང་སྟེ།
ཚེ་ཕྱི་མ་མི་དྲན་པའི་མིས་འཕྱ་སྨོད་དང་བརྡེག་འཚོག་དང་སྙིང་རྗེ་གོ་ལོག་གི་ཡུལ་
གྱུར་པའི་ཁྱི་གྲལ་བསྙེགས་པ་ལས། ནམ་ཞིག་ན་རང་གི་གཏན་གྱི་འདུན་མ་མ་འཕྱུ་
འཕྱུགས་
པར་དམ་པ་གོང་མའི་མཛད་སྤྱོད་དང་མཐུནཔར་བྱས་པའི་རྟེན་འབྲེལ་གྱིས་འབེན་གུང་
རྒྱལ་གྱི་རྣམ་ཐར་བཞིན་འཕྲལ་ཡུན་གྱི་ལེགས་ཚོགས་དགོས་འདོད་མཐའ་དག་ལྷུན་གྱིས་
གྲུབ་པའི་དགའ་སྟོན་མྱོང་བས་ན་ལྷ་གྲལ་ཐོབ་པའོ། ། དེ་ལྟར་མཐོ་མཐོ་རླུང་ལ་བསྐུར།
དམའ་དམའ་ཆུ་ལ་བསྐུར། རང་གི་འོག་ན་འགྲོ་བ་ཆུ་ལས་མེད་པའི་དམན་ས་བཟུང་
ང་ནས་
ཕུགས་ནོར་བཅུ་ལག་ལེན་ལ་ཁེལ་བ་བྱུང་ན་འཇིག་རྟེན་གྱི་འཁྲུལ་བ་འཇོམས། ཆགས་
ཞེན་གྱི་རྒྱ་མཚོ་སྐམ། ཆོས་བརྒྱད་ཀྱི་རི་བོ་བརྙིལ། ཉོན་མོངས་ཀྱི་རྫོང་འགྱེལ།
ལས་ངན་
གྱི་གྲུ་འཇིག གཉེན་པོའི་ཐང་བདེ་བ་ལ་སླེབ་པར་འགྱུར་བས་ཕུགས་ནོར་གྱི་མཆོག་ 15
གསུངས་པས། སྙིང་ནས་ཆོས་བཞིན་བྱེད་འདོད་ན་དགུན་ཉི་ལྟ་བུའི་ཚེ་ཐུང་འདི་སྔར་
ཕན་ཆད་དོན་མེད་དུ་ཆུད་གཟན་འདུག་པས། ད་ནི་ཚེ་ལྷག་ལུག་མཇུག་ཙམ་པོ་འདི་ལ་
ཆོས་བརྒྱད་རེ་དོགས་ཀྱི་བསམ་རྒྱ་བོར་ཏེ། ཟིན་མེད་ཀྱི་བྱ་བཞག་ཆུ་གཉེར་ལྟ་བུ་གཅིག་
རྗེས་གཅིག་གནོན་གྱི་འཕྲོ་བཙན་ཆོད་དུ་བྱས་ནས་གེགས་སེལ་བོགས་འདོན་ཐམས་ཅད་
ཀྱི་མཆོག་ཏུ་གྱུར་པ་བླ་མ་ལ་རྩེ་གཅིག་ཏུ་གསོལ་བ་འདེབས་ཤིང་། བསགས་སྦྱང་གི་སྒོ་དུ་
349

ཆོས་བརྒྱད་སྣང་ཤས་འདུལ་བའི་གདམས་པ་གདུང་སེལ་རྩི་སྨན་སོགས།
མ་ལ་འབད། ཉེར་ལེན་ལམ་ཡོངས་རྫོགས་ལ་ཅི་ནུས་སུ་བློ་སྦྱངས་ཏེ། སྨོན་ལམ་རྣམ་པར་
གལ་ཏེ་མ་བྱུང་ཡང་
དག་པས་མཚམས་སྦྱར་ནས་རབ་ཚེ་འདིར་ལམ་སྣ་ཟིན་པ་ཞིག་དང་།
ཕྱི་མར་དལ་འབྱོར་བར་མ་ཆད་དུ་ཐོབ་སྟེ། མཚན་ལྡན་གྱི་བཤེས་གཉེན་དང་མཇལ་ཞིང་
འཁྲུལ་མེད་ཀྱི་གདམས་ངག་ཐོབ་ནས་དབེན་པའི་གནས་སུ་དགེ་སྦྱོར་རྣམ་པར་དག་པ་ལ་
སྒོ་གསུམ་ཆིག་དྲིལ་དུ་བྱེད་ནུས་པར་འགྱུར་བ་དང་། དེ་ལྟ་བུའི་བག་ཆགས་བཟང་པོ་སད་
ནུས་པ་ཞིག་ད་ལྟ་མི་བྱེད་པའི་ཐབས་མེད་པས། ཕྱི་བཤོལ་གྱི་དབང་དུ་མི་བཏང་བར་གློ་
བུར་འཆི་བདག་གི་ཆད་པ་ནམ་ཐོག་ཏུ་བབས་པའི་ཚེ་འཆི་བྲོད་ཀྱི་གདེངས་ཚད་ཡོད་པ་
ཞིག་མ་བྱུང་ནའང་འགྱོད་པ་མེད་པ་ཞིག་ཅི་ནས་ཀྱང་བྱ་བ་ལ་འབད་པར་རིགས་སོ།
འདི་བྲིས་དགེ་བས་བདག་དང་འགྲོ་བ་ཀུན། ། ཆོས་བརྒྱད་ཆང་གིས་མྱོས་པའི་ཡིད་ཀྱི་གླང་། །
མི་རྟག་ངེས་འབྱུང་ལྕགས་ཀྱུས་ཉེར་བཏུལ་ཏེ། ། ཡང་དག་ལམ་དུ་གེགས་མེད་འཇུག་པར་
ཤོག ཅེས་ཆོས་བརྒྱད་མགོ་སྙོམས་ཀྱི་གདམས་པ་འདི་བཞིན་དགོས་ཞེས་རང་གི་དྲུང་འཁོད་དགེ་སློང་ལུང་
རིགས་རྒྱ་མཚོ་ནས་ནན་ཆེར་བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་ཀྱིས་དམ་པ་སྔ་མའི་གསུང་
ལས་བཏུས་ཏེ་བཀོད་པའོ། །
།
350

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽